Launaguet

Launaguet (Launaguet en francés) es una comuna lengadociana del departament francés de la Nauta Garona e de la region d',  ancianament de Miègjorn-Pirenèus.

Geografia
Comuna de l'airal urban de Tolosa situada dins son pòl urban en banlèga Nòrd de Tolosa, sus las ribas de l'Èrs Mòrt. Prèp del periferic de Tolosa.
Accès 
 Pel periferic èst de Tolosa, sortidas 13, 14.
 En transpòrts collectius: mantuna linha de buses religan la comuna al mètro de Tolosa (le 26 e le 61).
vignette|upright=1.6|centre|Comunas a l'entorn.

Perimètre del territòri

Toponimia
Las fòrmas ancianas son Leonacum, Leonac, Leunacum, Launac, Launac, le tot shens data, Leonag en 1216, Leonaguet en 1548 Émile Connac, Dictionnaire topographique du département de la Haute-Garonne, manuscrit, 1882, Vol. 3, p. 1627 e 1653, cercar sus Gallica, Launaguet en 1428 Raymond Corraze, Le diocèse civil de Toulouse en 1428 : géographie et onomastica, in Annales du Midi, 1953, p. 125 . 
Segon Dauzat e Negre, Launaguet es lo diminutiu de Launac Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984, p. 390, a LaunacErnest Nègre, Toponymie générale de la France, volume III, n° 30 319, vilatge situat a 24 km en linha dirècta çaquelà.

Istòria
Los escavaments efectuats en 1968 metèron al jorn d'instruments d'industria litica e de ceramicas provant que d'umans foguèron presents dins l'airal fa 7000 ans.

Se trobèt pas de traças d'implantacion romana, mas es probable que tota una part de l'actuala comuna foguèt inclusa dins las tèrras d'una vasta villa galloromana que de vestigis ne foguèron descobèrts entre La Landa e Aucamvila.

Aprèp las grandas invasions, quand Tolosa foguèt capitala del reialme visigòt, Launaguet foguèt partejada en dos par l'Èrs Mòrt, riu capriciós. Un sol pont, pont Anet o d'Annot, situat prèp de l'actual pont de l'Èrs permetiá d'anar cap al nòrd pel camin de Frontonh.

Sus la riba drecha de l'Èrs, i aguèt lo territòri de Launac, probable un fèu senhoral concadat pels comtes de Tolosa, que contrarotlavan la rota, lo pont e un masatge nomenat Launaguet, diminutiu de Launac. Sus la riba esquèrra, l'abadiá de Sant Sarnin fondèt la salvetat de Matapesolh, masatge bastit prèp de l'actual quartièr del pont.

Al sègle XIII, los fidèls de Simon de Montfòrt campèron al nòrd de Tolosa e n'estralhèron la salvetat. Matapesolh dispareguèt, mas Launaguet subrevisquèt. Venguèt una granda parròquia rurala que tanben ne dependèron Fontboscat e Crotz Senhada. A la dintrada de Tolosa, es un vilatge ont coabitan los rurals, trabalhadors de la tèrra, e los rics borgeses tolosenc tenant de demoranças campèstras.

Las òbras sus l'Èrs foguèron menadas de 1745 a 1755 dessenhèron al site son aspècte actual.

Pendent l'Ancian Regime, Launaguet èra de la diocèsi civila de Tolosa, doncas de la província de Lengadòc, de la generalitat de Tolosa, de l'archidiocèsi de Tolosa e de la senescauciá de Tolosa. Le vocable de la glèisa, annèxa de Sent Sarnin de Tolosa, es Sent Bertomiu. En 1790, Launaguet èra del canton de Bruguièras; en l'an IX, del canton de Tolosa-nòrd, en 1973, de Tolosa-14 Dictionnaire des localités de la Haute-Garonne, p. 25 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html.

En 1789, la parròquia es devesida en tres comunitats (Launaguet, Fontboscat e Aucamvila) mas es lo cònsol de Launaguet que foguèt cargat per administrar lo tot.

Per favorizar las relacions amb lo quartièr dels Sables, lo pont de la Palanca foguèt bastit. Launaguet demorèt un vilatge rural mentretant l'installacion en 1830 d'una fabrica de tèrra cuèita e de ceramica sul domeni de Miramont pels fraires Virebent.

Aprèp la Segonda Guèrra Mondiala los païsans desapareguèron e Launaguet se mudèc en vilatge de banlèga.

Administracion

 Abans la refòrma cantonala de 2014, aplicada en 2015, la comuna èra del canton de Tolosa-14; es ara del canton de Tolosa-8.

Demografia

 En  la populacion èra de  abitants e la densitat èra de  ab/km².

Lòcs e monuments
 Lo castèl de Launaguet

Personalitats ligadas amb la comuna

Véser tanben
 Comunas de la Nauta Garona

Ligams extèrnes
 Siti de la vila

 Nòtas e referéncias 

Categoria:Grand Tolosa
Categoria:Comuna de la Nauta Garona
Categoria:Comuna de Lengadòc